ai4bharat/Pralekha huggingface dataset:
பிரதமர் அலுவலகம்
ஸ்கீட் ஆடவர் துப்பாக்கி சுடுதல் போட்டியில் வெள்ளிப் பதக்கம் வென்ற அனந்த் ஜீத் சிங் நருகாவுக்கு பிரதமர் வாழ்த்து
ஆசிய விளையாட்டுப் போட்டிகளில் ஸ்கீட் ஆடவர் துப்பாக்கி சுடுதல் போட்டியில் வெள்ளிப் பதக்கம் வென்ற அனந்த் ஜீத் சிங் நருகாவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
ஒரு எக்ஸ் பதிவில், பிரதமர் கூறியிருப்பதாவது;
‘’ஆசிய விளையாட்டுப் போட்டிகளில் நமது வீரர்கள் தொடர்ந்து வரலாறு படைத்து வருகின்றனர்.
ஸ்கீட் ஆடவர் துப்பாக்கி சுடுதல் போட்டியில் வரலாற்று சிறப்புமிக்க வெள்ளிப் பதக்கம் வென்ற அனந்த் ஜீத் சிங் நருகாவுக்கு வாழ்த்துக்கள். ஆசிய விளையாட்டுப் போட்டிகளில் இந்தப் பிரிவில் இந்தியா வெல்லும் முதல் பதக்கம் இதுவாகும்.
இந்த வெற்றி வரும் தலைமுறையினருக்கு உத்வேகம் அளிக்கட்டும்’’.
சமூக நிதி மற்றும் அதிகாரமளித்தல் அமைச்சகம்
இந்திய செயற்கை நடை உபகரண தயாரிப்புக் கழகம் மற்றும் ஜஜ்ஜார் அரவாலி எரிசக்தி நிறுவனம் இடையே புரிந்துணர்வு ஒப்பந்தம் கையெழுத்து
மத்திய சமூக நிதி மற்றும் அதிகாரம் அளித்தல்துறை அமைச்சகத்தின் கீழ் இயங்கும் இந்திய செயற்கை நடை உபகரணத் தயாரிப்புக் கழகம் மற்றும் அரியானா மாநிலம் ஜட்ஜாரில் உள்ள அரவாலி எரிசக்தி நிறுவனம் இடையே புரிந்துணர்வு ஒப்பந்தம் நேற்று கையெழுத்திடப்பட்டது. அரியானா மாநிலம் சர்க்கிதாத்ரி மாவட்டத்தில் மாற்றுத் திறணாளிகளுக்கு செயற்கை நடை உபகரணங்களை வழங்குவதற்காக ரூ. 2 கோடி மதிப்பீட்டில் இந்த ஒப்பந்தம் கையெழுத்திடப்பட்டுள்ளது. இந்த
ஒப்பந்தத்தின் அடிப்படையில் ரூ. 2 கோடி மதிப்பீட்டில் சர்க்கிதாத்ரி மாவட்டத்தில் செயற்கைக் கருவிகள் விநியோக முகாம்களுக்கு ஏற்பாடு செய்யப்படும்.
(Visitor Counter : 86
புவி அறிவியல் அமைச்சகம்
வெப்ப அலைகளால் ஏற்படும் மரணங்கள் குறைந்துள்ளன
சமீபத்திய ஆண்டுகளில் வெப்ப அலைகளால் ஏற்படும் இறப்புகள் கணிசமாகக் குறைந்துள்ளன. இருப்பினும், 2023 ஆம் ஆண்டிற்கான புள்ளிவிவரங்களை உள்துறை அமைச்சகத்தின் தேசிய குற்ற ஆவண காப்பகம்  இன்னும் வெளியிடவில்லை.
உலகளவில் வருடாந்திர வெப்பநிலை அதிகரித்து வரும் நிலையில், அதன் தாக்கம் இந்தியா உட்பட உலகின் பல்வேறு பகுதிகளில் பிரதிபலிக்கிறது. இந்திய வானிலை ஆய்வு மையம் வெப்ப அலைகள் உள்ளிட்ட கடுமையான வானிலை நிகழ்வுகள் தொடர்பான முன்னறிவிப்பு மற்றும் எச்சரிக்கைகளை வெவ்வேறு இடம்சார்ந்த மற்றும் தற்காலிக அளவீடுகளில் வெளியிடுகிறது.
நாட்டில், ஏப்ரல், மே மற்றும் ஜூன் மாதங்களில் அதிகபட்ச வெப்பநிலை காணப்படுகிறது. இந்திய வானிலை ஆய்வு மையம் தேசிய பேரிடர் மேலாண்மை அமைப்பு மற்றும் உள்ளூர் சுகாதாரத் துறையுடன் இணைந்து வெப்ப அலைகளைப் பற்றி முன்கூட்டியே எச்சரிக்கவும், அத்தகைய சந்தர்ப்பங்களில் எடுக்கப்பட வேண்டிய நடவடிக்கைகள் குறித்து அறிவுறுத்தவும் நாட்டின் பல பகுதிகளில் வெப்ப செயல் திட்டத்தைத் தொடங்கியுள்ளது.
இத்தகவலை மத்திய புவி அறிவியல் துறை அமைச்சர் திரு கிரண் ரிஜிஜு மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையை நோக்கி புதுமையான பயணத்தைத் தொடங்குகிறது அகமதாபாத்
தூய்மை இருவார விழா 2023 இன் கீழ் அகமதாபாத் மாநகராட்சி நகரத்தில் கழிவு மேலாண்மை குறித்த விழிப்புணர்வை ஏற்படுத்த ஒரு புதுமையான பயணத்தைத் தொடங்கியது. அகமதாபாத்தில் தூய்மை மற்றும் கழிவு மேலாண்மை கலாச்சாரத்தை வளர்ப்பதற்காக வடிவமைக்கப்பட்ட ஒரு ஆக்கபூர்வமான முயற்சியான 'தூய்மை ரயில்' முன்முயற்சி ஒரு புத்திசாலித்தனமான அணுகுமுறையாகும்.
'தூய்மை ரயில்' முன்முயற்சி பல நோக்கங்களை அடைவதை நோக்கமாகக் கொண்டது. முதலாவதாக, நகரத்தில் கழிவு மேலாண்மை மற்றும் தூய்மையின் முக்கியத்துவம் குறித்த விழிப்புணர்வை மேம்படுத்த முயல்கிறது. இதை அடைய, குடியிருப்பாளர்கள் மற்றும் பார்வையாளர்களை ஒரு ஆழமான மற்றும் சுவாரஸ்யமான அனுபவத்தின் மூலம் ஈடுபடுத்தவும் கற்பிக்கவும் மாநகராட்சி முடிவு செய்தது .
'தூய்மை ரயில்' ஒரு மகிழ்ச்சியான மற்றும் தகவலறிந்த சவாரியாகும், இது பயணிகளை கங்காரியா ஏரி முகப்பிற்கு ஒரு அழகிய பயணத்திற்கு அழைத்துச் சென்றது. ரயில் பயணத்தின் போது, பயணிகள் கவர்ச்சிகரமான காட்சிகள் மற்றும் விளக்கக்காட்சிகள் மூலம் கழிவு மேலாண்மையைப் பற்றி அறிந்து கொள்ள ஒரு தனித்துவமான வாய்ப்பைப் பெற்றனர். இந்த கல்வி கூறுகள் கற்றல் அனுபவத்தை சுவாரஸ்யமாகவும் மறக்க முடியாததாகவும் மாற்ற வடிவமைக்கப்பட்டுள்ளன.
'தூய்மை ரயில்' முன்முயற்சியின் மிகவும் புதுமையான அம்சங்களில் ஒன்று சிறப்பாக வடிவமைக்கப்பட்ட செய்திகள். பயணிகளுக்கு கழிவு மேலாண்மையின் முக்கியத்துவம் குறித்து பயனுள்ள செய்திகளைக் கொண்ட தட்டுகள் மற்றும் கைத்தடிகள் வழங்கப்பட்டன. இந்த தனித்துவமான மற்றும் உறுதியான நினைவூட்டல்கள் குடியிருப்பாளர்கள் மற்றும் பார்வையாளர்களிடையே விழிப்புணர்வை அதிகரிக்கவும், பொறுப்புணர்வை ஊக்குவிக்கவும் உதவின.
தூய்மை மற்றும் கழிவு மேலாண்மையை ஊக்குவிப்பதில் புதுமைக்கான அகமதாபாத் மாநகராட்சியின் அசைக்க முடியாத அர்ப்பணிப்பை 'தூய்மை ரயில்' முன்முயற்சி பிரதிபலித்தது. இது அகமதாபாத்தில் தூய்மையின் நோக்கத்தை முன்னெடுப்பதற்கான அவர்களின் ஆக்கபூர்வமான மற்றும் கற்பனை அணுகுமுறையை வெளிப்படுத்தியது. பொதுமக்கள் முழு மனதுடன் இந்த முயற்சியை ஏற்றுக்கொண்டு பங்கேற்றனர்.
'தூய்மை ரயில்' முயற்சியின் தாக்கம் குறிப்பிடத்தக்கது. இது குடியிருப்பாளர்கள் மற்றும் பார்வையாளர்களிடையே கழிவு மேலாண்மை மற்றும் தூய்மையின் முக்கியத்துவம் குறித்த விழிப்புணர்வை கணிசமாக அதிகரித்துள்ளது. தூய்மை இந்தியா இயக்கம் நகர்ப்புறம் 2.0 இன் ஒட்டுமொத்தப் பணியில் பங்களித்து, பயணிகள் கல்விப் பொருட்களுடன் தீவிரமாக ஈடுபட்டனர். இந்த முன்முயற்சி நகரவாசிகள் மற்றும் பார்வையாளர்களிடையே ஒரு பொறுப்புணர்வை வளர்த்தது, கழிவு மேலாண்மையில் செயலூக்கமான பங்கை எடுக்க அவர்களை ஊக்குவித்தது. மிக முக்கியமாக, இது புதுமையின் பிரகாசமான எடுத்துக்காட்டாக நின்றது, தூய்மையை மேம்படுத்த ஆக்கபூர்வமான வழிகளைத் தேடும் பிற நகரங்களுக்கு ஒரு முன்மாதிரியாக இருந்தது.
அகமதாபாத் மாநகராட்சியின் ஐ.எஸ்.எல் 2.0 இன் கீழ் ' தூய்மை ரயில்' முன்முயற்சி தூய்மையை ஊக்குவிக்க கற்பனை, கண்டுபிடிப்பு மற்றும் படைப்பாற்றலை எவ்வாறு பயன்படுத்தலாம் என்பதைக் காட்டுகிறது. இந்த உருமாற்றத் திட்டம் விழிப்புணர்வை அதிகரிப்பது மட்டுமல்லாமல், தூய்மையான மற்றும் சுற்றுச்சூழல் பொறுப்புள்ள அகமதாபாத் தேடலில் குடியிருப்பாளர்கள் மற்றும் பார்வையாளர்களை தீவிரமாக ஈடுபடுத்துகிறது. நமது சமூகங்களில் அர்த்தமுள்ள மற்றும் நீடித்த மாற்றத்தைக் கொண்டு வருவதில் புதுமையான முறைகளின் செயல்திறனுக்கு இது ஒரு சான்றாக நிற்கிறது.ANU/AP/PKV/KPG
(Visitor Counter : 53
மனித வள மேம்பாட்டு அமைச்சகம்
பள்ளிக்கல்விக்கான தேசிய பாடத்திட்ட வழிகாட்டு நெறிமுறைகள் குறித்த ஆலோசனைகளை வழங்குமாறு மத்திய கல்வித்துறை அழைப்பு
பள்ளிக்கல்விக்கான தேசிய பாடத்திட்ட வழிகாட்டு நெறிமுறைகள் குறித்த ஆலோசனைகளை வழங்குமாறு மத்திய கல்வித்துறை அழைப்பு விடுத்துள்ளது. பள்ளி கல்வி மற்றும் உயர்நிலைக் கல்வியை உள்ளடக்கிய இந்திய கல்வி முறையில் முழுமையான மாற்றத்தை உருவாக்குவதே, தேசிய கல்விக் கொள்கை  2020-ன் நோக்கமாகும். ஏனெனில் குழந்தைகளின் வாழ்க்கைக்கு அடித்தளம் அமைத்துக் கொடுப்பதே பள்ளிக்கல்வி தான்.
10+2  என்பதை உள்ளடக்கிய கல்வி அமைப்பை 5+3+3+4 -ஆக மாற்ற வேண்டும் என்பதே தேசிய கல்விக் கொள்கையின் பரிந்துரையாகும். மேலும் அடிப்படை, தொடக்கம், நடுநிலை மற்றும் மேல்நிலை என நான்கு பிரிவுகளின் கீழ் கல்வி அமைப்பை மாற்றவும் பரிந்துரை செய்யப்பட்டுள்ளது. என்இபி, ஒருங்கிணைந்த கலாச்சார அடித்தளம், சமமான கல்வி, பல மொழிகளை உள்ளடக்கிய கல்வி, ஆராய்ச்சிக் கல்வி, புத்தகச்சுமையைக் குறைத்தல், கலை மற்றும் விளையாட்டுடன் ஒருங்கிணைந்த பாடத்திட்டத்தை அளித்தல் ஆகியவற்றை நோக்கமாக கொண்டுள்ளது.
என்இபி 2020-ன் தொடர்ச்சியாக, மழலையர் கல்வி, பள்ளிக்கல்வி, ஆசிரியர் கல்வி, இளையோர் கல்வி ஆகியவற்றிற்கான தேசிய பாடத்திட்ட வழிமுறைகள் உருவாக்கப்பட்டுள்ளன. இவை டாக்டர் கே கஸ்தூரிரங்கன் தலைமையிலான தேசிய வழிகாட்டும் குழுவின் வழிகாட்டுதல்படி உருவாக்கப்பட்டுள்ளன.
இந்த தேசிய பாடத்திட்ட வழிகாட்டு நெறிமுறைகள் குறித்த பொதுமக்களின் கருத்துக்களை அறிந்து கொள்வதற்காக பல்வேறு அமைச்சகங்கள் வாயிலாக 500க்கும் மேற்பட்ட மாவட்ட அளவிலான ஆலோசனைக் கூட்டங்கள் நடத்தப்பட்டன. இதில் எட்டாயிரத்திற்கும் மேற்பட்டவர்கள் கலந்து கொண்டு தங்களது ஆலோசனைகளை நேரில் வழங்கினர். செல்போன் செயலி மூலம் நடத்தப்பட்ட ஆய்வில் ஒரு லட்சத்து 50 ஆயிரத்திற்கும் மேற்பட்டோர் தங்கள் கருத்துக்களை பதிவு செய்தனர். இதில் ஆசிரியர்கள், பெற்றோர்கள், மாணவர்கள், கல்வியியல் நிபுணர்கள் உள்ளிட்ட பலதரப்பட்டவர்கள் தங்கள் ஆலோசனைகளைத் தெரிவித்திருந்தனர்.
மத்திய கல்வித்துறை அமைச்சகம் சார்பில் கடந்த 2022 ஆம் ஆண்டு ஆகஸ்ட் மாதம் நடத்திய கருத்துக் கணிப்பில் 12 லட்சத்திற்கும் மேற்பட்டோர் தங்கள் கருத்துக்களைப் பதிவு செய்தனர். இவ்வாறாக பெறப்பட்ட கருத்துக்கள் தேசிய பாடத்திட்ட வழிகாட்டு நெறிமுறையில் சேர்க்கப்பட்டு, அதற்கு இறுதி வடிவம் கொடுக்கப்பட்டுள்ளது.
பள்ளிக் கல்விக்கான தேசிய பாடத்திட்ட வழிகாட்டு நெறிமுறை தயாராகி உள்ள நிலையில், மேலும் துறை சார்ந்த நிபுணர்கள், ஆசிரியர்கள், பெற்றோர்கள் உள்ளிட்டோரின் பல சுற்று ஆலோசனைகளை வழங்க வேண்டும் என தேசிய வழிகாட்டுதல் குழு தெரிவித்துள்ளது. எனவே விருப்பமுள்ளவர்கள் தங்களது கருத்துக்களை ncf.ncert@ciet.nic.in என்ற இணைதள முகவரிக்கு அனுப்பி வைக்கவும்.
ஆவணங்களை https://ncf.ncert.gov.in/webadmin/assets/b27f04eb-65af-467f-af12-105275251546 என்ற லிங்க்-ல் இணைக்கவும்.AP/ES/MA/KPG
(Visitor Counter : 245
பிரதமர் அலுவலகம்
குழந்தைகளுக்கான பி.எம். கேர்ஸ் திட்டத்தின் கீழ் பயன்களை மே 30-ஆம் தேதி பிரதமர் வழங்குகிறார்
குழந்தைகளுக்கான பி.எம். கேர்ஸ் திட்டத்தின் கீழ் பயன்களை மே 30-ஆம் தேதி 10:30 மணிக்கு காணொலிக் காட்சி வாயிலாக பிரதமர் திரு நரேந்திர மோடி வழங்குவார். பள்ளி செல்லும் மாணவர்களுக்கு கல்வி உதவித்தொகையை பிரதமர் அளிப்பார். இந்த நிகழ்ச்சியின்போது குழந்தைகளுக்கான பி.எம். கேர்ஸ் கணக்கியல் புத்தகம் மற்றும் ஆயுஷ்மான் பாரத்- பிரதமரின் மக்கள் ஆரோக்கிய திட்டத்தின் கீழ் சுகாதார அட்டை குழந்தைகளுக்கு வழங்கப்படும்.
மார்ச் 11, 2020 முதல் பிப்ரவரி 28, 2022 வரை கொவிட் பெருந்தொற்று காரணமாக பெற்றோர்கள் இருவரையோ, அல்லது உயிருடன் இருந்த பெற்றோரில் ஒருவரையோ, அல்லது சட்டரீதியான பாதுகாவலரையோ, அல்லது தத்தெடுத்த பெற்றோர்களையோ, அல்லது தத்தெடுத்த ஒற்றை பெற்றோரையோ இழந்த குழந்தைகளுக்கு ஆதரவளிப்பதற்காக குழந்தைகளுக்கான பி.எம். கேர்ஸ் திட்டம் மே 29, 2021 அன்று பிரதமரால் தொடங்கி வைக்கப்பட்டது. குழந்தைகளின் விரிவான பராமரிப்பு மற்றும் பாதுகாப்பை உறுதி செய்வதன் மூலம் அவர்களுக்கு உறைவிட வசதி அளித்தல், கல்வி மற்றும் உதவித்தொகை மூலம் அவர்களுக்கு அதிகாரமளித்தல், அவர்களுக்கு தன்னிறைவு அளிப்பதற்காக 23 வயது வரை ரூ. 10 லட்சம் நிதி உதவி அளித்தல் மற்றும் மருத்துவ காப்பீடு மூலம் அவர்களது ஆரோக்கியத்தை உறுதி செய்தல் முதலியவை இந்தத் திட்டத்தின் நோக்கமாகும். குழந்தைகளை பதிவு செய்வதற்காக http://pmcaresforchildren.in/ என்ற தளம் தொடங்கப்பட்டது. ஒப்புதல் நடைமுறைகளுடன் குழந்தைகளுக்கான அனைத்து உதவிகளை வழங்கும் ஒற்றை சாளர அமைப்புமுறையாக இந்தத் தளம் செயல்படுகிறது.
PIB Headquarters
அஞ்சல் குறைதீர்ப்பு முகாம்
வரும் 15.10.2018 அன்று மாலை 4 மணியளவில் அண்ணாசாலை தலைமை அஞ்சலகத்தில் குறைதீர்ப்பு முகாம் நடைபெறவுள்ளது. அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள் அதாவது மணியார்டர் / பதிவுத் தபால் / சேமிப்பு வங்கி முதலிய சேவைகளை பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ, அல்லது மின் அஞ்சல் வாயிலாகவோ, , 12.10.2018 அன்றோ அல்லது அதற்கு முன்பாகவோ, தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002 அவர்களுக்கு " குறைதீர்ப்பு முகாம்" என்ற தலைப்பில் அனுப்பி வைக்குமாறு கேட்டுக் கொள்ளப்படுகிறார்கள்.
மேலும் 15.10.2018 அன்று மாலை 4 மணியளவில் பயனாளிகள் குறை தீர்வு முகாமில் நேரில் வந்தும் கலந்து கொள்ளலாம் என்று கேட்டுக் கொள்ளப்படுகிறார்கள்.
ஜல்சக்தி அமைச்சகம்
இங்கிலாந்தின் வேல்ஸில் நமாமி கங்கே: கங்கை இணைப்பு கார்டிஃப்பில் தொடங்கப்பட்டது
ஸ்காட்லாந்தின் கிளாஸ்கோவில் நடைபெற்ற காப்-26-ல் வெற்றிகரமான அறிமுகத்திற்குப் பிறகு, கங்கா கனெக்ட் கண்காட்சி நவம்பர் 12, 2021 வெள்ளிக்கிழமை அன்று வேல்ஸில் உள்ள கார்டிஃப்பில் திறக்கப்பட்டது.
கார்டிஃப் பல்கலைக்கழகத்தில் ஏற்பாடு செய்யப்பட்ட கண்காட்சியை வேல்ஸின் முதல் அமைச்சர் மாண்புமிகு மார்க் டிரேக்ஃபோர்ட் எம்.எஸ் மற்றும் இங்கிலாந்திற்கான இந்திய தூதர் மேன்மைமிகு காயத்ரி இஸ்ஸார் குமார் ஆகியோர் திறந்து வைத்தனர்.
தூய்மையான கங்கைக்கான தேசிய இயக்கம், சி-கங்கா மற்றும் இந்திய தூதரகம் ஆகியவற்றால் கூட்டாக ஏற்பாடு செய்யப்பட்டுள்ள கங்கா கனெக்ட் ஒரு உலகளாவிய கண்காட்சி மற்றும் தகவல் தொடர்பு தளமாகும். நதி அமைப்பின் பல்வேறு அம்சங்களை வெளிப்படுத்தும் இந்தக் கண்காட்சி ஆர்வமுள்ள கூட்டாளர்களை ஒன்றிணைக்கும்.
கண்காட்சியின் முக்கிய நோக்கங்கள் வருமாறு:கங்கை நதி சுற்றுச்சூழல் அமைப்பின் அளவு மற்றும் சிக்கலான தன்மை பற்றிய தெளிவான மற்றும் ஆழமான புரிதலை வழங்குதல்உருவாக்கப்பட்டு வரும் மற்றும் செயல்படுத்தப்படும் தீர்வுகள் குறித்து கவனம் செலுத்துதல்திட்டத்தின் தற்போதைய நிலை மற்றும் காலக்கெடு குறித்த தகவல்களை பகிர்தல்நதியுடன் இந்தியர்கள் கொண்டிருக்கும் ஆழமான ஆன்மீக மற்றும் தத்துவ தொடர்பை விளக்குதல்நதி அமைப்பின் புத்துயிர், மறுசீரமைப்பு மற்றும் பாதுகாப்பில் ஈடுபட விரும்பும் ஆர்வமுள்ள தரப்பினர் மற்றும் புலம்பெயர்ந்தோருடன் தொடர்பை ஏற்படுத்துதல்
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1771504
மத்திய அமைச்சரவை
கான்பூர் விமானப்படை நிலையத்தில் கேந்திரீய வித்யாலயா பள்ளிக்கட்டிடம் அமைப்பதற்கு 6.5628 ஏக்கர் பாதுகாப்புத் துறை நிலத்தை கேந்திரீய வித்யாலயா சங்கதனுக்கு குத்தகை அடிப்படையில் மாற்றி தர மத்திய அமைச்சரவை ஒப்புதல்
கான்பூர் விமானப்படை நிலையத்தின் கேந்திரீய வித்யாலயா பள்ளிக்கட்டிடம் அமைப்பதற்கு 6.5628 ஏக்கர் பாதுகாப்புத் துறை நிலத்தை கேந்திரீய வித்யாலயா சங்கதனுக்கு குத்தகை அடிப்படையில் மாற்றி தர பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த நிலம் பள்ளிக்கட்டிடம் மற்றும் தொடர்புடைய அடிப்படை வசதிகள் உருவாக்கப் பயன்படுத்தப்படும். கான்பூரின் விமானப்படை நிலையத்தின் கேந்திரீய வித்யாலயாவுக்கு 8.90 ஏக்கர் பாதுகாப்பு நிலத்தை மாற்றித் தர 16.6.2011 ல் எடுத்த முடிவை சிறிது மாற்றியமைத்து இந்த முடிவு மேற்கொள்ளப்பட்டது.
பாதுகாப்புத்துறை நிலம் குத்தகை அடிப்படையில் பெயரளவு வாடகையான ஆண்டுக்கு ஒரு ரூபாய் என்ற அளவில் மாற்றி தரப்படும். இந்த பொருள் குறித்த தற்போதைய அரசுக்கொள்கை நிபந்தனைகளின்படி மாற்றித் தரப்படும். பள்ளிக்கான அடிப்படை வசதிகள் கேந்திரீய வித்யாலயா சங்கதனால் அவர்களது விதிகளின்படி அவர்கள் சொந்த நிதிக்கொண்டு அமைக்கப்படும்.
கான்பூர் விமானப்படை நிலையத்தின் கேந்திரீய வித்யாலயா 1985 ஆகஸ்ட் முதல் தற்காலிகமாக படைவீர்ர்கள் கொட்டடி இடத்தில் செயல்பட்டு வருகிறது. இது பள்ளிக்கூடத்திற்கு நிர்ணயிக்கப்பட்ட அளவுகள்படி அமையவில்லை. தற்போதுள்ள இடவசதி அதிகரித்து வரும் மாணவர் எண்ணிக்கைக்கும் வளர்ந்து வரும் தேவைகளுக்கும் போதுமானதாக இல்லை. தற்போது இந்த நிலம் மாற்றி தரப்படுவதால் கேந்திரீய வித்யாலயா சங்கதன் தனது சொந்த பள்ளிக்கட்டிடத்தை போதுமான வசதிகளுடனும் மாணவர் ஆசிரியர் தேவைக்கேற்பவும் அமைத்துக் கொள்ள முடியும்.
நிலத்தை கேந்திரீய வித்யாலயா சங்கதனுக்கு மாற்றி தரும் நடைமுறைகள் இரண்டு மாதகாலத்தில் முடிவடையும். அதன் பிறகு சங்கதன் பள்ளிக்கட்டிடம் போன்றவற்றை குத்தகை நிலத்தில் தங்கள் நெறிமுறைகளுக்கேற்ப தனது சொந்த செலவில் ஏற்படுத்திக் கொள்ளும்.
இளைஞர் நலன் மற்றும் விளையாட்டு அமைச்சகம்
ஒரே நாளில் இரண்டு தங்கம், இரண்டு வெள்ளி, ஒரு வெண்கலம் என இந்தியாவின் வெற்றி பயணம் பாராலிம்பிக்ஸ் போட்டிகளில் தொடர்கிறது
பாராலிம்பிக்ஸ் போட்டிகளில் ஆண்களுக்கான ஈட்டி எறிதலில் சுமித் அந்தில் தங்கம் வென்றதை தொடர்ந்து, குடியரசுத் தலைவர் திரு ராம்நாத் கோவிந்த் மற்றும் பிரதமர் திரு நரேந்திர மோடி ஆகியோர் அவருக்கு வாழ்த்து தெரிவித்துள்ளனர்.
“பாராலிம்பிக்ஸ் போட்டிகளில் ஈட்டி எறிதலில் சுமித் அந்தில் தங்கம் வென்ற வரலாற்று சிறப்பு மிக்க நிகழ்வு நாட்டுக்கு மிகவும் பெருமை அளிக்கிறது. தங்கம் வென்று புதிய உலக சாதனையை படைத்ததற்காக பாராட்டுகள். மேடையில் தேசிய கீதம் இசைக்கப்பட்டதை கேட்ட ஒவ்வொரு இந்தியரும் மகிழ்ச்சியடைந்தனர். நீங்கள் ஒரு உண்மையான வீரர்,” என்று குடியரசுத் தலைவர் கூறினார்.
“பாராலிம்பிக்ஸ் போட்டிகளில் நமது தடகள வீரர்கள் தொடர்ந்து சாதனைப் படைத்து வருகிறார்கள்! பாராலிம்பிக்ஸ் போட்டிகளில் சாதனை படைத்த சுமித் அந்திலால் நாடு பெருமை கொள்கிறது. மதிப்புமிக்க தங்கப் பதக்கத்தை வென்ற சுமித்துக்கு வாழ்த்துகள். உங்கள் எதிர்கால முயற்சிகளுக்கும் நல்வாழ்த்துகள்”, என்று பிரதமர் குறிப்பிட்டுள்ளார்.
“உலக சாதனை முறியடிக்கப்பட்டுள்ளது. மற்றுமொரு தங்கப் பதக்கத்தை இந்தியா வென்றுள்ளது. பாராலிம்பிக்கில் சிறப்பான திறமையை வெளிப்படுத்தியதற்காக சுமித் அந்திலுக்கு வாழ்த்துகள். மிகச்சிறந்த ஈட்டி எறிதல், ஊக்கமளிக்கும் சாதனை,” என்று விளையாட்டு அமைச்சர் திரு அனுராக் தாகூர் கூறியுள்ளார்.
23 வயதான சுமித் அந்தில், மல்யுத்தத்தில் இருந்து ஈட்டி எறிதலுக்கு 2018-ம் ஆண்டு தான் மாறினார். இந்திய விளையாட்டு ஆணையத்தின் ஜவஹர்லால் நேரு விளையாட்டரங்கில் அவர் பயிற்சி பெற்றார்.
2015-ம் ஆண்டு நடைபெற்ற இருசக்கர வாகன விபத்தில், இடது காலை இழந்த அவர், செயற்கை காலை பொருத்திக் கொண்டு இந்த சாதனை படைத்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750552
-----
(Visitor Counter : 192
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 150.06 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 4,72,169
கொவிட் சிகிச்சை பெறுபவர்களின் சதவீதம் 1.34 சதவீதமாக உள்ளது.
குணமடைந்தோர் விகிதம் தற்போது 97.30 சதவீதம்
கடந்த 24 மணி நேரத்தில் 40,895 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,44,12,740 என அதிகரித்துள்ளது.
கடந்த 24 மணி நேரத்தில் 1,41,986 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 9.28 சதவீதம் ஆகும்
வாராந்திர பாதிப்பு விகிதம் 5.66 சதவீதம் ஆகும்
இதுவரை மொத்தம் 68.84 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 27 மாநிலங்களில் கொவிட்-19- ன் உருமாறிய ஒமிக்ரான் தொற்று 3,071 பேரிடம் கண்டறியப்பட்டுள்ளது. இவர்களில் 1,203 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 876 பேருக்கும், தில்லியில் 513 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 381 பேரும் குணமடைந்துள்ளனர். தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 121.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788501
------
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 15,192 கொவிட்-19 மருத்துவமனைகள் : மத்திய அமைச்சர் திரு.அஸ்வினி குமார் சவுபே தகவல்
மத்திய சுகாதாரத்துறை இணையமைச்சர் திரு.அஸ்வினி குமார் சவுபே மக்களவையில் எழுத்துபூர்வமாக தாக்கல் செய்த பதிலில் கூறியதாவது:
பிரதமரின் ஏழைகள் நலன் திட்டத்தின் கீழ் சுகாதாரப் பணியாளர்களுக்கான ரூ.50 லட்சம் மதிப்பிலான ஆயுள் காப்பீடு திட்டம் கடந்த மார்ச் 30ம் தேதி அறிவிக்கப்பட்டது. நாடு முழுவதும் 63 பேருக்கு இந்த காப்பீடு திட்டத்தில் பணப் பலன் அளிக்கப்பட்டுள்ளது.
சுகாதாரத்துறைக்கு மத்திய, மாநில அரசுகளின் செலவு மொத்த உள்நாட்டு உற்பத்தியில் 1.2%-மாக உள்ளது.
கொரோனா பரிசோதனைக்கு தமிழகத்தில் 176 பரிசோதனை மையங்கள் உட்பட நாடு முழுவதும் 1777 பரிசோதனை மையங்கள் உள்ளன.
நாடு முழுவதும் 15,192 கொரோனா சிகிச்சை மருத்துவமனைகள் உள்ளன. இங்கு 15,38,541 தனிமை படுக்கைகள், 2,47,972 கூடுதல் படுக்கைகள், 66,638 ஐசியு படுக்கை வசதிகள், 33,024 வென்டிலேட்டர் வசதிகள் உள்ளன.
புனே, அகமதாபாத், ஐதராபாத், மும்பை ஆகிய இடங்களில் 7 மையங்களில் கொரோனா தடுப்பூசி பரிசோதனை செய்வதற்கு மத்திய மருந்து தர கட்டுப்பாட்டு அமைப்பு  உரிமம் வழங்கியுள்ளது.
2025ம் ஆண்டுக்குள் காசநோயை ஒழிக்க மத்திய அரசு உறுதி பூண்டுள்ளது. இந்தாண்டில் ஆகஸ்ட் வரை மொத்த 11,76,164 காச நோயாளிகள் இருப்பது கண்டறிப்பட்டுள்ளது.
இந்தியாவில் கடந்தாண்டில் 13,58,415 பேர் புற்றுநோய்க்கு சிகிச்சை பெற்றுள்ளனர்.
நாடு முழுவதும் 163 நர்சிங் கல்லூரிகளும், 1833 தனியார் நர்சிங் கல்லூரிகளும் என மொத்தம் 1996 நர்சிங் கல்லூரிகள் உள்ளன. தமிழகத்தில் 5 அரசு நர்சிங் கல்லூரிகளும், 183 தனியார் நர்சிங் கல்லூரிகளும் உள்ளன.
(Visitor Counter : 89
பிரதமர் அலுவலகம்
இந்தியா-சீனா எல்லைப்பகுதிகளின் நிலவரம் குறித்து பிரதமர் திரு.நரேந்திர மோடி வெளியிட்ட அறிக்கை
நண்பர்களே,
கல்வாண் பள்ளத்தாக்குப் பகுதியில் நமது தாய்மண்ணைப் பாதுகாக்கும் பணியின்போது, இந்திய தாயின் வீரமகன்கள், மாபெரும் தியாகம் செய்துள்ளனர்.
நாட்டுக்காக சேவையாற்றும் போது மிகப்பெரும் தியாகத்தை செய்துள்ள அவர்களுக்கு நான் தலைவணங்குகிறேன். எனது இதயங்கனிந்த மரியாதையை அவர்களுக்கு செலுத்துகிறேன்.
இந்த மிகப்பெரும் சோகத்தில், தியாகிகளின் குடும்பத்தினருக்கு எனது இரங்கலை தெரிவித்துக் கொள்கிறேன். இன்று ஒட்டுமொத்த தேசமும் உங்களுடன் உள்ளது. நாட்டின் அனுதாபம் உங்களுடன் உள்ளது.
நமது தியாகிகளின் மாபெரும் தியாகம், வீணாகிவிடாது.
எந்தமாதிரியான நிலைமை மற்றும் சூழ்நிலை இருந்தாலும், நாட்டின் நிலப்பகுதியின் ஒவ்வொரு அங்குலத்தையும் இந்தியா உறுதியாக பாதுகாக்கும். அதேபோல, தனது சுயமரியாதையையும் விட்டுக் கொடுக்காது.
கலாச்சார ரீதியாக அமைதியை விரும்பும் நாடாக இந்தியா உள்ளது. நமது வரலாறும், அமைதி விரும்பும் நாடு என்பதையே காட்டுகிறது.
இந்தியாவின் கொள்கை மந்திரம் என்பது - लोकाः समस्ताः सुखिनों भवन्तु। எந்தவொரு காலகட்டத்திலும், ஒட்டுமொத்த உலகம் மற்றும் மனிதசமூகத்தின் அமைதி மற்றும் நலனையே விரும்பினோம்.
நமது அண்டை நாடுகளுடன் எப்போதுமே ஒருங்கிணைந்தும், நட்புரீதியாகவும் நெருங்கிப் பணியாற்றியுள்ளோம். அவர்களின் மேம்பாடு மற்றும் நலனை எப்போதுமே விரும்பியுள்ளோம்.
எப்போதெல்லாம் கருத்து வேறுபாடுகள் ஏற்படுகிறதோ, அப்போதெல்லாம், இந்த வேறுபாடுகள் பிரச்சினையாக மாறிவிடக் கூடாது என்பதை உறுதிப்படுத்த தொடர்ந்து முயற்சி மேற்கொண்டு வருகிறோம்.
யாரையும் நாம் தூண்டிவிட்டதில்லை. எனினும், நமது நாட்டின் நல்லிணக்கம் மற்றும் இறையாண்மையில் சமரசம் செய்து கொண்டதில்லை. தேவைப்படும்போதெல்லாம், நமது பலத்தை வெளிப்படுத்தியுள்ளோம். நாட்டின் நல்லிணக்கம் மற்றும் இறையாண்மையைப் பாதுகாப்பது மற்றும் உறுதிப்படுத்துவதற்கு நமது திறமையை நிரூபித்துள்ளோம்.
நமது தேசத்தின் தன்மையில் ஒரு அங்கமாக தியாகமும், சகிப்புத் தன்மையும் உள்ளது. அதேநேரத்தில், வீரமும், திறமையும் கூட அதற்கு இணையாக பங்கு வகிக்கிறது.
நமது வீரர்கள் வெளிப்படுத்திய தியாகம் வீணாகிவிடாது என்று நாட்டுக்கு நான் உறுதியளிக்க விரும்புகிறேன்.
இந்தியாவின் நல்லிணக்கமும், இறையாண்மையுமே நமக்கு முதன்மையானது. இதனைப் பாதுகாப்பதிலிருந்து நம்மை யாரும் தடுத்து நிறுத்திவிட முடியாது.
இதில் யாருக்கும் எந்தவொரு சந்தேகமும் தேவையில்லை. இந்தியா அமைதியை விரும்புகிறது. எனினும், அத்துமீறல்கள் ஏற்படும்போது, இந்தியா உரிய பதிலடி கொடுக்கும்.
போராடிக் கொண்டிருந்தபோது, நமது வீரர்கள் உயிர்துறந்தனர் என்பதை அறிந்து நாடு பெருமைப்படுகிறது. இரண்டு நிமிடம் மவுனத்தை கடைபிடித்து இந்த மகன்களுக்கு மரியாதை செலுத்துமாறு உங்கள் அனைவரையும் நான் வலியுறுத்தி கேட்டுக் கொள்கிறேன்.
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயில்கள்: தமிழ்நாடு, கர்நாடகாவிற்கு தலா 3000 மெட்ரிக் டன்னுக்கும் மேல் திரவ மருத்துவப் பிராணவாயு விநியோகம்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
26000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,534 டேங்கர்களில் 26,281 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
376 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது.
தற்போது 26 டேங்கர்களில் சுமார் 483 மெட்ரிக் டன் பிராணவாயுவுடன் 6 ரயில்கள் பயணித்துக் கொண்டிருக்கின்றன.
தென் மாநிலங்களான தமிழ்நாடு மற்றும் கர்நாடகா, ஆக்சிஜன் எக்ஸ்பிரஸ் ரயில்களின் மூலம் தலா 3,000 மெட்ரிக் டன்னுக்கும் மேல் திரவ மருத்துவப் பிராணவாயுவைப் பெற்றுள்ளன.
ஆந்திரப்பிரதேச மாநிலத்திற்கு சுமார் 2800 மெட்ரிக் டன் பிராணவாயு விநியோகிக்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 3237 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5790 மெட்ரிக் டன், ஹரியானாவிற்கு 2212 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3097 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 2804 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2474 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 400 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
கூடுதலாக சில ஆக்சிஜன் எக்ஸ்பிரஸ் ரயில்கள் இன்று இரவு தங்களது பயணத்தைத் துவங்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724917
------
(Visitor Counter : 164
அறிவியல் மற்றும் தொழில்நுட்பத்துறை
சிஎஸ்ஐஆர்-தேசிய அறிவியல் தொடர்பு மற்றும் கொள்கை ஆராய்ச்சி நிறுவனம் ஸ்வஸ்திக் முன்னெடுப்பின் கீழ் நீர் மற்றும் சுற்றுச்சூழல் துணைக் குழுவின் கூட்டத்தை ஏற்பாடு செய்தது
இந்தியாவின் பாரம்பரிய அறிவை சமூகத்திற்கு தெரிவிப்பதற்கான தேசிய முன்னெடுப்பின் ஒரு பகுதியாக தொடங்கப்பட்ட தேசிய முன்னெடுப்பான ஸ்வஸ்திக்கின்  ஒரு பகுதியாக, சிஎஸ்ஐஆர்-தேசிய அறிவியல் தொடர்பு மற்றும் கொள்கை ஆராய்ச்சி நிறுவனம்  நீர், சூழலியல் பற்றிய முதல் கூட்டத்தை நடத்தியது.
பேராசிரியர் பிரதீப் பி.முஜும்தார், டாக்டர் வீரேந்திர எம்.திவாரி, டாக்டர் எல்.எஸ் ரத்தோர், டாக்டர் மனோகர் சிங் ரத்தோர், பேராசிரியர் சரோஜ் கே.பாரிக், பேராசிரியர் அனில் பி.ஜோஷி, டாக்டர் புஷ்பேந்திர கே.சிங், டாக்டர் விஸ்வஜனனி ஜே.சத்திகேரி உள்ளிட்ட பிரபல நிபுணர்கள் இந்த துணைக் குழு கூட்டத்தில் கலந்து கொண்டனர். ஸ்வஸ்திக் குழு உறுப்பினர்களும் கூட்டத்தில் கலந்து கொண்டனர்.
நிபுணர்கள் தங்கள் அனுபவங்களைப் பகிர்ந்துகொண்டு, நீர் பாதுகாப்பு, மழைநீர் சேகரிப்பு, நீர் மேலாண்மை மற்றும் நீர் சுத்திகரிப்பு ஆகிய துறைகளில் இந்திய பாரம்பரிய அறிவு மற்றும் நடைமுறைகளை ஆவணப்படுத்த மற்றும் பரப்புவதற்கான நடவடிக்கைகளை பரிந்துரைத்தனர். நீர், சூழலியல் மற்றும் சுற்றுச்சூழலைப் பாதுகாக்கவும், இயற்கையின் பின்னால் உள்ள அறிவியலைப் புரிந்து கொள்ள வேண்டியதன் அவசியத்தையும் பத்ம பூஷன் விருது பெற்ற பேராசிரியர் அனில் ஜோஷி அறிவுறுத்தினார்.
பழங்கால நீர் பாதுகாப்பு முறைகளின் முக்கியத்துவத்தை சமூகத்திற்கு ஊக்குவித்தல் மற்றும் விழிப்புணர்வை ஏற்படுத்துவது குறித்து பேராசிரியர் சரோஜ் கே.பாரிக், கருத்துரைத்தார். நீர் பாதுகாப்பு மற்றும் பல்வேறு சுற்றுச்சூழல் நடைமுறைகளில் அறிவியல் அடிப்படையிலான இந்தியப் பாரம்பரிய அறிவைப் பரப்புவதற்கான நடவடிக்கைகள் குறித்த விவாதத்துடன் துணைக் குழுக் கூட்டம் முடிவடைந்தது.
----
AD/CR/KPG
(Visitor Counter : 85